পুনৰ চীন সীমান্তৰ কাষত নিৰুদ্দেশ হৈছে অৰুণাচল প্ৰদেশৰ দুজন যুৱক। চীনৰ সীমান্তৱৰ্তী এলেকাৰ পৰা বনৌষধিৰ সন্ধানত ওলাই যোৱাৰ পিছত প্ৰায় দুই মাহে সন্ধানহীন হৈ আছে এই দুই যুৱক ।
নিৰুদ্দিষ্ট ৩৩ বৰ্ষীয় বাটেলুম টিক্ৰো আৰু ৩৫ বৰ্ষীয় বায়িংচো মানু নামৰ যুৱক দুগৰাকী গইলাং চহৰৰ বাসিন্দা। প্ৰকাশিত খবৰ অনুসৰি তেওঁলোকে যোৱা ১৯ আগষ্টত গাঁৱৰ পৰা ওলাই গৈছিল। দুই যুৱকক ২৪ আগষ্টত অন্তিমবাৰৰ বাৰৰ বাবে দেখা গৈছিল।
আনহাতে যুৱক দুগৰাকীৰ কোনো সন্ধান লাভ নকৰাৰ পিছত পৰিয়ালৰ সদস্যসকলে যোৱা ৯ অক্টোবৰত আৰক্ষীৰ ওচৰত দুই যুৱকৰ নিৰুদ্দেশ হোৱাৰ অভিযোগ দাখিল কৰিছিল।
জিলাখনৰ আৰক্ষী অধীক্ষকে উল্লেখ কৰা মতে দুই যুৱকৰ সম্ভেদ লাভৰ বাবে ইতিমধ্যে তেওঁলোকে সেনাৰ সৈতে যোগাযোগ কৰিছে আৰু অনুসন্ধান অভিযান আৰম্ভ কৰিছে।
উল্লেখ্য যে টিক্ৰো আৰু মান্যুৱে যোৱা ১৯ আগষ্টত আনজাও জিলাৰ চাগলাগামলৈ ৰাওনা হৈছিল। যুৱক দুগৰাকীৰ পৰিয়ালে দুয়োগৰাকীয়ে অজানিতে চীন সীমান্ত অতিক্ৰম কৰাৰ বাবে চীনা সেনাই তেওঁলোকক আটক কৰিছে বুলি সন্দেহ কৰিছে।
স্মৰ্তব্য যে ইয়াৰ পূৰ্বে জানুৱাৰী মাহত অৰুণাচল প্ৰদেশৰ জিডোৰ এজন ১৭ বছৰীয়া কিশোৰ মিৰাম তাৰোমক চীনা পিএলএ-য়ে সীমান্তৰ পৰা বন্দী কৰিছিল। অৱশ্যে, পিছত তেওঁক ভাৰতীয় সেনাৰ হাতত গতাই দিয়া হৈছিল।
কৰ্মীৰ প্ৰতিবাদৰ বাবে চীনৰ পৰা আঁতৰিব এপলৰ কাৰখানা; ভাৰতৰ পিনে দৃষ্টি সংস্থাটোৰ!
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
